Erediens: Sondag 23 Julie 2020
'n 4 weke erediens reeks oor geloofsekerheid:
Die afgelope week se stiltetyd was soms moeilik vir my. Ek was besig om die reeks van 40 dae in die Woord af te sluit, maar ook om te beplan vir die volgende reeks. Dinge het soms te veel gevoel vir my.
Daardie oomblikke van angs het my terug gebring na wat die Woord sê oor ons as mense. Ons word geroep om te vertrou op God. Hy voorsien altyd. Die Woord is daar om vir ons geloofsekerheid te bring. Om te weet dat ons kan glo, Hy is lief vir ons.
Daarom hierdie reeks. Omdat ek soms angs beleef, en ek weet jy ook, en omdat ek weet dat ek Een ken wat die angs wegneem deur te sê jy kan Hom vertrou!
Groete en seën,
Vandag se eredienste:
Geloofsekerheid bring vertroue, maar dit vra ook iets van ons. Jy kan die eredienste hier kyk, of jy kan afbeweeg en die preek lees as 'n teks:
Geloofsekerheid bring fokus: Kinderkerk
Geloofsekerheid en sonde: Tienerkerk
Geloofsekerheid en vertroue: Erediens
Die gelykenis van die Fariseër en die tollenaar:
9 Met die oog op mense wat seker was dat hulle eie saak met God reg is en wat op ander neergesien het, het Jesus hierdie gelykenis vertel: 10 "Twee mense het na die tempel toe gegaan om te bid. Die een was 'n Fariseër en die ander een 'n tollenaar. 11 Die Fariseër het gaan staan en by homself so gebid: 'O God, ek dank U dat ek nie soos ander mense is nie: diewe, bedrieërs, egbrekers, en ook nie soos hierdie tollenaar nie. 12 Ek vas twee keer in die week en ek gee 'n tiende van my hele inkomste.'
13 "Maar die tollenaar het daar ver bly staan en wou selfs nie na die hemel opkyk nie. Hy het bedroef op sy bors geslaan en gesê: 'O God, wees my, sondaar, genadig.'
14 "Ek sê vir julle: Hierdie man, en nie die ander een nie, het huis toe gegaan as iemand wie se saak met God reg is. Elkeen wat hoogmoedig is, sal verneder word; en hy wat nederig is, sal verhoog word."
Skriflesing: Jesaja 40:12-13
12 Wie het die waters in die holte van sy hand afgemeet,
met die breedte van sy hand die maat van die hemel bepaal,
met 'n maatemmer die grond van die aarde afgemeet,
met 'n skaal die berge en die heuwels geweeg?
13 Wie kan die Gees van die Here peil,
Geloofsekerheid bring vertroue (​Vind God in jou omstandighede)
Daar is so baie maniere om oor geloofsekerheid te praat. In hierdie boodskap wil ek kortliks fokus op die feit dat elkeen van ons maar soms verlate voel van God, en dan wil weet dat God by ons is.
Dis presies wat gebeur in hierdie verhaal wat Jesus vertel van die Fariseër en die tollenaar. Eersgenoemde is duidelik 'n gesiene man. Hy dink mense weet wie hy is. Hy wil gesien word, maar dis asof Jesus hom 'nie raak sien nie'. Hy het ook 'n diep behoefte om raakgesien te word. Daarom kyk hy na bo. Daarom praat hy hard. Daarom vergelyk hy homself met ander. Dis juis daardie vergelyking met die tollenaar wat wys dat hy sukkel met geloofsekerheid.Geloofsekerheid gee 'n vertroue dat ons maar onsself kan wees. Ons hoef ons nie met ander te vergelyk nie. Ons kan maarnet wees.
Daarom daag ek jou uit om eerder die tweede persoon te wees. Wees die tollenaar. Wees 'n mens watbereid is om by God se genade te begin. Gelowiges wat genade soek, is mense wat God vind. Mense wat vertel wie hulle is, is nie mense wat wys hoe groot God se genade is nie.
Wil jy werklik groei in vertroue dat God met jou is. Fokus op jou eie groei.
Wanneer jy dan in jou lewe begin delf sal jy nie net God se goedheid sien nie, maar ook Sy deeglikheid. Dis waarmee die tweede teks in Jesaja ons help. Ons sien hier hoe presies God is. Die feit dat Hy alles presies afmeet. Ek glo ook dat God 'n presiese God is. Niks is toevallig vir Hom nie. Dit wat Hy mee besig is in jou lewe is ook presies, en deeglik. Jy kan Hom vertrou!
​​Dankie aan diegene wat wil help met bemoediging van ons lidmate:
​​Maskers vir skole duur voort!
​NB: BAIE DANKIE AAN ELKEEN WAT AL MASKERS GEMAAK HET. ONS PROJEK GAAN VOORT TE MIDDE VAN DIE SKOLE WAT WEER GESLUIT IS.
​Mev Bettie Marais 082 681 7304.
Sy bied haar dienste aan om mense wat tuis siek of verswak is te versorg.
Sondag 9 Augustus 2020 - God se Woord vorm my identiteit:
Vandag se erediens werk anders as die afgelope paar maande. Tot nou toe was daar elke Sondag 'n video met 'n leraar wat preek, en ook die geskrewe teks saam met die afkondigings. Ons het die video's op sosiale media platforms geplaas, en gesien hoe God deur hierdie platforms duisende mense bereik.
Vandag is egter anders. Geen video's van die leraar nie, maar eerder 'n lees en kyk belewenis vir die hele gesin.
'n Lees en kyk belewenis vir die hele gesin...
God se Woord vorm ons identiteit om Hom werklik beter te kan leerken, en elke generasie beleef daardie vormingsproses as anders. Daarom is daar by al die klassieke elemente van die gereformeerde orde aan die erediens iets vir elke generasie. Jy as kyk-leser kan by elke deel kies wat jy wil kyk om jou geestelik te verterk, maar jy kan ook almal kyk.
Wat voel jy vandag?
Elke erediens word begin met 'n Votum en Seëngroet. Dis so om ons te herinner dat ons in God se huis is. Die wete dat ons nie net in Sy huis nie, maar ook Sy teenwoordigheid is, kan verskillende tipes impak op ons hê, veral op ons emosies.
Daarom kom die vraag na vore: "Wat voel jy vandag?" Die enigste manier om werklik te kan agter kom hoe jy voel vandag is om stil te raak.
Doen dit nou. Raak stil.
​God is hier teenwoordig. Jy is by Sy huis...
God is hier teenwoordig: Liedboek weergawe
God is hier teenwoordig: Retief Burger weergawe
Nou dat jy rustig geraak het...
Het jy al ooit agtergekom dat huise plekke is wat gevul is met mense se teenwoordigheid? 'n Huis is nie net 'n huis nie. Die een wat daar woon gee daardie huis 'n sekere persoonlikheid. Dit gee dit 'n sekere atmosfeer. As die persoon of persone gasvry en liefdevol is, is daar rus. As die eienaars van daardie huis nie so is nie, gaan jy dit waarskynlik nie laat beleef nie.
So leer ons dan ook die identiteit van die eienaars ken wanneer ons in hul teenwoordigheid is. Ons kan dus weet dat in God se huis ons Sy identiteit kan leerken. Dit sukkel egter soms. Die rede? Sonde.
Een van die maniere om sonde te definieer is om te sê dat ons keer om God se volle teenwoordigheid te beleef. Daarom kan nie een van ons wat hier op aarde woon Sy teenwoordigheid te volle verstaan nie.
Gee jou sonde vir God
Daarom gee ons geleentheid in hierdie kyk-lees erediens dat jy jou sonde vir Hom kan gee. Hy sal dit wegvee so ver soos die ooste van die weste is. Wanneer ons dit doen kan ons weet dat ons Sy identiteit as God beter sal leerken, maar ook dat ons sal groei in wie ons is - ons identiteit.
Hierdie aspekte loop saam. Dis onmoontlik om te groei in wie God is, as jy nie bereid is om ook te groei in wie jy is nie.
Wanneer jy groei in Sy teenwoordigheid moet jy verander om jou naaste meer te dien deur jou identiteit wat groei.
Vir die kinders: Wat is sonde?
Jong volwassenes: Is menslike lyding 'n resultaat van sonde?
God vergewe altyd!
Ons kan weet dat God altyd sondes vergewe. Ons lees dit in Sy Woord en dit vorm ook ons identiteit. Om God toe te laat om deur Sy Woord ons identiteit te laat vorm, is om aan te meld vir 'n nuwe manier van leef. Die enigste manier om in daardie nuwe identiteit te leef, is om 'n nuwe gewoonte te kweek. God se Woord vorm ons heeltyd, en daarom moet ons dit daagliks oordink. Die nuwe gewoonte van leef in God se Woord en so Sy identiteit te ontdek, en joune meer te vind, is daagliks.
Die Woord identiteit is nêrens in die Bybel nie. Hoe kan ons dan weet dat God se Woord dit kan vorm as dit nêrens staan nie? Wel, die Bybel is vol van wie God is, en dit vorm ons identiteit.
Ons sien gereeld dat veral die digters van die Psalms vra: "Wie is daar soos God?"
​Lees bietjie wat die volgende verse sê:
U verlossingswerk, o God, is oneindig groot; groot is die dinge wat U gedoen het! Wie is soos U, o God?
PSALMS 71:19 (AFR83)
Die Woord vorm dus ons identiteit in God deurdat dit eers verklaar wie God is, en daarna verder vra of daar nog so iemand is.
​Wanneer ons na hierdie teksverse kyk sien ons dit weereens gebeur. God se verlossingswerk word verklaar as oneindig groot. Die Hebreeus waarin dit oorspronklik geskry is sê eintlik dis onmeetbaar. Iets wat onmeetbaar hoef nie gemeet te word nie, want daar is nie 'n instrument om dit mee te meet nie. Moet dus nie probeer om God se verlossing in jou eie lewe te meet en volkome te verklaar nie - dis onmoontlik. As ons moet weet hoe baie keer God ons elke dag red (Sy verlossingswerk) van gevaar, sal ons nooit weer die huis wil verlaat nie...
As ons moet weet hoe baie keer God ons elke dag red (Sy verlossingswerk) van gevaar, sal ons nooit weer die huis wil verlaat nie...
Die twee dinge wat hierdie teks ons leer van God se identiteit, en ons reaksie daarop (ons identiteit word bepaal op grond van wie Hy is):
1. Hy is onmeetbaar:
Ons sien hier dat God se verlossingswerk te groot is om te meet, maar dit geld vir God se totale teenwoordigheid in ons lewens. Ons sal nooit kan weet hoe groot Hy is nie. Ons moet ook nie probeer nie.
Dit keer ons egter nie om te getuig van Sy groot liefde nie. Daar is egter 'n verskil tussen 'n verklaring en 'n getuienis. 'n Getuienis vertel van God se groot werke in jou eie unieke bestaan, maar 'n verklaring probeer alles in die heelal terug trek na jou eie ervaring.
​Die Woord van God verklaar wie God is in dat dit ons nederig maak om te weet dat die God van hemel en aarde eintlik onbegryplik groot is.
Wanneer ons agterkom dat Sy onmeetbare groot genade sigbaar geword het vir 'n oomblik in ons lewens kan ons daaroor getuig, maar dan soos mense wat weet dat daardie grootheid verskillend gesien word selfs in die mense vir wie ek getuig se lewens.
Getuig dus in nederigheid oor die onmeetbare God in jou lewe! Hy vra dit van elkeen van ons.
Wanneer ons uit daardie nederigheid getuig, groei ons in ons identiteit as mense van die Woord. Jy kan nie groei as iemand wat God se Woord vertrou as jy nie onthou dat Hy onmeetbaar groot is nie.
2. Wat Hy doen is groot:
Die teksvers verklaar egter verder dat God se dade groot is. Hier gaan dit oor die digter wat iets wil verklaar wat in Sy eie lewe gebeur het. Hy het God se groot dade persoonlik beleef, maar dan ook in nederigheid soos ons reeds gesien het.
Omdat God se redding en se karakter as Redder onmeetbaar groot is, is Sy dade ook so. Dit laat dan egter die vraag ontstaan: "Hoe kan ek 'n God dien wat ek nie volkome kan verstaan nie?"
Om hierdie God te dien wie se reddingsdade onmeetbaar groot is, is soos om te dans met iemand, maar die lied verander konstant van genre en tempo. Ons dans met die Woord van God, en kom dan op ritme met 'n sekere lied (ons verstaan meer van God sereddingswerk), en dan die volgende oomblik verander die lied na 'n nuwe lied met 'n nuwe genre en tempo ens. Ons dans weer anders op die maat van daardie musiek, en nes ons DIT weer gewoond raak verander alles weer.
Dis hoe God werk. Sy dade is om ons Sy totale karakter te wys. Hy is die God wat Homself deur die dans met Sy Woord verklaar. Hy is besig om ons te wys wie Hy is deur verskillende danse.
Ons moet net nie ophou dans nie!
Jy moet ook nie ophou dans nie. Hy nooi ons uit daarna!
Dis hoe God werk. Sy dade is om ons Sy totale karakter te wys. Hy is die God wat Homself deur die dans met Sy Woord verklaar. Hy is besig om ons te wys wie Hy is deur verskillende danse
In hierdie volgende lied verklaar Laurika Rauch so pragtig wie Jesus is. Hy is die Heer van die dans. Hy was van die begin af daar, en sal altyd daar wees.
Hy nooi jou om met Hom te dans sodat jy Sy reddingsdade kan vertel (getuig) vir die mense rondom jou!
Groei meer in die Woord tydens hierdie 40 dae reeks:
Die afgelope week het ek met twee predikante en een pastoor gesels oor hul eie reis met God. Kyk gerus na hoe God hulle gebruik op verskillende maniere:
Na die afkondigings sluit ons af deur saam na 'n praglied te luister oor God se skeppingswerk deur Sy Woord om ons identiteite te ontwikkel.
Baie geluk aan almal wat die afgelope week verjaar het, en ook aan diegene wat hierdie week verjaar!
02 Nicky Aspeling 083 264 1122
03 Danie Greyling 076 438 2563
04 Heila Kleynhans 072 795 8455
Francois Lotz 072 220 5285
Ellie Rautenbach 073 809 1430
05 Monique Diedericks
Rizelle Fourie 076 230 3130
06 Daniela Pretorius 082 325 6366
07 Marie Potgieter 072 889 3049
08 Esta Greyling 082 390 1944
Werner Nel 076 639 8158
Marina Smit 011 766 1988
10 Yvonne van Schalkwyk 084 362 9568
11 Gail Pieterse 072 190 6742
Ruan Steyn 011 763 4688
13 James Davies --------------
14 Albert Dreyer 082 462 8106
Renier Nel 084 550 8872
15 Poppie Oosthuizen 074 329 5628
​Dankie aan diegene wat wil help met bemoediging van ons lidmate:
​Maskers vir skole duur voort!
​​Nog gemeentelede met Covid-19 gediagnoseer
Ondersteun ons asseblief finansieël:
Slotlied: Skep in my, o God!
Ontvang dan nou God se seën en leef hierdie week in die Woord wat ons leer wie Hy is, en wie jy is, en geniet die dans waartoe die Skepper van die hemel en aarde jou roep!